Witness (album Katy Perry)

Witness adalah album studio kelima oleh penyanyi Amerika  Katy Perry. Ia telah dikeluarkan pada 9 Jun 2017 oleh Capitol Records. Single utama album, "Chained to the Rhythm", yang menampilkan rapper Skip Marley, telah dikeluarkan pada 10 Februari 2017. Single kedua, "Bon Appétit", menampilkan kumpulan hip hop Migos, dikeluarkan berikutan pada 28 April 2017. "Swish Swish", yang menampilkan Nicki Minaj, telah dikeluarkan sebagai single promosi pada 19 Mei 2017, dan kemudiannya sebagai single ketiga.

Produksi
Berikutan pengeluaran albumnya yang keempat, Prism pada tahun 2013 dan berakhir pada konsert Prismatic World Tour pada Oktober 2015, Perry memberitahu The New York Times pada awal Februari 2016 bahawa dia sedang dalam "fasa penyelidikan dan pembangunan" untuk sebuah album yang baru. Beliau memutuskan untuk mengambil cuti dan berehat selepas konsert jelajah dunia dengan membuat kesimpulan untuk "memberikan kesihatan mental supaya dapat berehat" sebelum mula menulis lagu baru pada bulan Jun berikutnya. Perry berasa "segar" selepas cutinya, dan mempunyai lebih 40 trek yang masih "dalam proses" sebelum akhir tahun. Pada Ogos, penyanyi ini menyatakan dia bercita-cita untuk membuat bahan "yang menghubungkan dan berkaitan dan memberi inspirasi"  dan memberitahu Ryan Seacrest yang dia tidak "tergesa-gesa" untuk album kelimanya, sambil menambah "Saya cuma banyak berseronok, tetapi mengkaji dan mencuba producer yang berlainan, dan penyanyi kolaborasi yang berlainan, dan gaya yang berbeza". Pada Februari 2017, Perry menyatakan bahawa album tersebut adalah "merupakan sebuah era yang baru untuk saya" dan "sebuah era yang bertujuankan pop" yang dia banggakan. Kemudiannya dalam bulan tersebut, dia memberitahu Capital FM bahawa "I've got something swirling, but I think I want to put out some songs first before I give them the full meal". Pada Mei berikutannya, Perry mendedahkan kepada Entertainment Weekly bahawa album tersebut akan mengandungi 15 daripada 40 lagu yang dia tulis untuknya, dan menggambarkan rakamannya sebagai "seronok dan rancak dan gelap dan cerah".

Penghasilan album
Bercakap tentang konsep untuk kulit album, Perry menyatakan bahawa, "Music has allowed me to travel, which has reeducated my mind and changed my perspective on so much, so my education and my consciousness comes from my voice, and that's how I see, and that's how I witness you and that's how you witness me and that's why the eye is in the mouth."

Promosi

Pada Februari 2017, Spotify mengumumkan yang akan diadakan satu kempen untuk mempromosikan album sehingga ia dikeluarkan berikutan pada musim panas. Tiga bulan kemudian, YouTube mengumumkan bahawa ia akan menyiarkan secara langsung mendengar khas untuk album itu yang berjudul "Katy Perry Live: Witness World Wide" pada 9 Jun hingga 12 Jun, termasuk dengan persembahan secara langsung pada hari yang terakhir. Pada 15 Mei, Perry mengesahkan yang album tersebut akan bertajuk Witness dan akan dikeluarkan dibawah label Capitol Records pada 9 Jun 2017. Dia juga mengumumkan yang konsert jelajah dunia untuk promosi album, bertajuk Witness: The Tour, akan berlangsung di Amerika Utara bermula dari September 2017 hingga Februari 2018. Tiket konsert yang dibeli termasuk dengan salinan album.

Perry mempersembahkan "Chained to the Rhythm" di 59th Annual Grammy Awards pada 12 Februari 2017 bersama-sama dengan Skip Marley. Mereka mempersembahkan trek itu semula kemudiannya di 2017 Brit Awards pada 22 Februari, dan di 2017 iHeartRadio Music Awards pada 5 Mac. Pada 20 Mei, Perry menyanyikan "Swish Swish" dan "Bon Appétit" di Saturday Night Live season 42 finale. Pada 22 Mei, dia muncul di dalam rancangan Carpool Karaoke di segmen The Late Late Show with James Corden.

Single
Single utama album, "Chained to the Rhythm" bersama penyanyi rap Skip Marley, telah dikeluarkan pada 10 Februari 2017. Ia muncul pada carta tertinggi di Hungary sementara mencapai nombor empat di United States. Single kedua, "Bon Appétit" bersama Migos, menyusul pada 28 April 2017. Single ketiga, "Swish Swish", yang menampilkan rapper Nicki Minaj, telah dikeluarkan pada 19 Mei 2017. Ianya telah dihasilkan oleh Duke Dumont.

Penerimaan pengkritik

Wren Graves daripada Consequence of Sound memberikan penilaian pada album dengan gred C. Dia menyenaraikan "Swish Swish", "Power", and "Déjà Vu" sebagai trek yang penting, tetapi merasakan bahawa kebanyakan lagu-lagu lain adalah sebagai "pengisi", dan kekurangan perpaduan di dalam output yang dibuat Perry membuatkan Witness kelihatan kurang daripada bahan-bahannya sebelum ini.

Senarai trek

Sejarah pengeluaran

Rujukan

Pautan luar

Albums produced by Max Martin
Albums produced by Shellback (record producer)
Capitol Records albums
Album Katy Perry
Upcoming albums
Album 2017